Frederik Riis

Frederik Riis (1789–1845) var en norsk stiftsamtmann. 

Han ble født i Christiania som sønn av kjøpmann Johan Ludvig Riis (1755-1812) og Marie Birgitte Gravengaard (1762-1846). I 1806 ble han student og cand. jur. i 1809. Under oppholdet i København deltok han i forsvaret under byens bombardement i 1807 og oppbevarte siden sin gjennomskutte hatt som minne. I 1810 ble han politifullmektig og i 1813 politisekretær i Christiania. 1816 ble han byfogd samme sted. 

1831 ble han amtmann i Nordre Bergenhus. Deretter var han amt- og stiftamtmann i Trondhjem fra 1832 til 1840. Fra 1840 til 1842 var han amtmann i Akershus, og fra 1840 til 1845 stiftamtmann i Akershus. Han var ridder både av Vasaordenenen og Nordstjerneordenen.

Ekteskap 
 14. januar 1812 giftet han seg med Birgithe Elisabeth Smith (1793–1818), datter av kjøpmann i Christiania Laurids Smith og Magdalena Gude 
 20. august 1818 giftet han seg med Anne Cathrine Smith, som var søster av hans første kone
 14. august 1833 ble han gift for tredje og siste gang med Henriette Collett (1799–1857), datter av statsråd Jonas Collett og Maren Christine Collett

Referanser 

Norske amtmenn
Medlemmer av Det Kongelige Norske Videnskabers Selskab